Malayu Cocos

Malayu Cocos adolah sakalompok masyarakaik babudayo Malayu nan mambantuak mayoritas panduduak Kapulauan Cocos (Keeling), nan kini marupoan bagian dari Australia. Walaupun mareka alah barasimilasi dalam budayo Malayu, nenek-moyang mareka sabananyo barasa dari tampek nan babeda-beda, iyolah Malaka, Penang, Sumatera, Batavia, Cirebon, Madura, Bali, Pasir-Kutai, Sulawesi, Sumbawa, Bima, jo Timor.Mission Atlas Project: Cocos (Keeling) Islands SnapShot , www.worldmap.org.

Pado taun 1950-an, Inggris membao sabagian Malayu Cocos untuak pindah jo manatap di Sabah, Malaysia, dan kini jumlah katurunan mareka di sinan labiah gadang daripado nan tadapek di Kapulauan Cocos.

Umumnyo, Malayu Cocos manganuik agamo Islam, jo khususnyo bapaham Sunni.Cocos Malays , © 2005-2017 Minnesota State University, Mankato. Minnesota State University, Mankato.

 Sijarah 
Urang Malayu partamo dipakiroan tibo jo manatap di Kapulauan Cocos pado taun 1826, iyolah katiko Alexander Hare, urang Inggris nan mambaok gundik jo budak Malayunyo ka sinan. Pado taun 1827, John Clunies-Ross marubah kahidupan budak-budak Malayu katiko inyo jo kaluarganyo mamutuihan untuak manatap juo di kapulauan tasabuik. Urang Malayu satampek jo banyak pandatang Malayu baru nan dibaok dek Clunies-Ross dikarajoannyo untuak manolong mamanen karambia untuak dibuek kopra. Pado bulan September 1978, kaluarga Clunies-Ross manjua Kapulauan Cocos kapado pamerentah Australia. Sajak itu, Ratu Elizabeth II manjadi Kepalo Nagari wilayah situ, nan diwakilan dek Gubernur Jenderal-Administrator, nan kini dijabat dek Brian Lacy. Samantaro nan mawikili masyarakaik sabagai Kapalo Dewan Kapulauan adolah Haji Wahin bin Bynie.

 Perpindahan 
Pado taun 1950-an, Inggris mambaok sabagian Malayu Cocos untuak pindah jo manatap di Sabah, nan kini bagian dari Malaysia. Jumlah nan ikuik pindah untuak partamo kali dipakiroan sakitar duo puluah urang, tapi sasudah maningkek katiko pamukiman mareka dipalaweh. Malayu Cocos tarutamo tingga di Kampuang Cocos, indak jauah dari kota Lahad Datu, Bahagian Tawau, Sabah. Populasi mareka kini di Sabah mancapai sakitar 4.000 jiwa, labiah gadang daripado  populasi nan tasiso di Kapulauan Cocos. Budayo Malayu Cocos kini bakaik arek jo indak jauah babeda jo urang-urang Malayu Malaysia lainnya, dan mareka juo dianggap mampunyai status bumiputra dek pamarentah Malaysia. Bahaso mareka, nan marupoan varian dari bahaso Malayu standar, mampunyoi kode ISO 639-3 coa.

 Bahasa 
Malayu Cocos mampunyoi variasi bahasonyo surang, nan disabuik Basa Pulu Kokos. Bahaso ko dianggap non formal jo kurang bakelas, karano mamakai kosa kato indak baku (slang) jo adabta arti kato nan barubah. Bahaso ko marupoan campuran bahaso Indonesia jo Malaysia, samo pangucapan lokal jo babagai elemen bahasa Inggris jo Scots di dalamnyo.
 Malayu Cocos  Inggirih  Indonesia  Catatan panggunoan Selamat ténggah hari  Good afternoon  Selamat siang  Kerangkeng  Food closet  Lemari makanan  Ke kaca  Cute  Gagah/tampan  Kenes  Cute  Cantik/manis  Jumpa lai  See you later/see you again  Sampai jumpa  Korsi  Chair  Kursi  Dostor  Doctor  Dokter  Esbok  Fridge  Lemari es  Bok  Box  Kotak  Epel  Apple  Apel  Jukong  Cocos Malay boat  Jongkong/sampan  Sabuikan junk ship dalam bahaso Inggirih barasa dari sabuikan parahu iko Gua/Loh  Me/You  Saya/Kamu  Iko marupoan kato-kato dari bahaso Hokkien, nan dalam bahaso Indonesia dianggap indak baku (slang) namun dalam Malayu Cocos dianggap baku Cimni  Chimney  Cerobong  Kot  Coat  Jas  Hiju/Hijo  Green  Hijau  Kalo  If  Kalau  Emak/Mak  Mother  Ibu  Digunoan untuak mamanggia padusi nan punyo anak Pak/Ayah  Father  Bapak/Ayah  Kato patamo digunoan untuak mamanggia laki-laki nan punyo anak. Kato kaduo aratinyo ayah  Paman/Man  Uncle  Paman  Digunoan untuak mamanggia laki-laki nan indak punyo anak Bibik  Aunty  Bibi/Tante  Padusi nan labiah mudo dari rang gaek Nek/Nenek  Grandma  Kakek/Nenek  Digunoan untuak mamanggia ka angku ataupun anduang Wak  Aunty  Uak  Panggilan oromaik ka padusi nan punyo anak nan lah bujang/gadih

Caliak pulo
 Urang Malayu

 Rujuakan 

 Pautan lua 
 http://www.mnsu.edu/emuseum/cultural/oldworld/pacific/australia/cocosmalaysculture.html 

Kategori:Urang Malayu
Kategori:Malaysia
Kategori:Australia